Ligte skuddings in Polokwane gevoel | Maroela Media
Verskeie mense in die Polokwane-omgewing het die skuddings gevoel. (Argieffoto: pixabay)
'n Ligte skudding wat Maandagmiddag in Polokwane gevoel is, het talle inwoners op hol gehad. Die skudding is omstreeks 15:31 in die omgewing aangemeld.
Die webwerf Volcano Discovery het aangedui dat die skudding op 'n diepte van 10 km plaasgevind het.
Verskeie mense het op die webblad geskryf dat hulle vensters en deure voel ratel het. Sommige mense het tot drie skuddings gevoel en volgens gebruikers het elke skudding tussen twee en vyf sekondes lank geduur.
"Ons het gedink dit was nog die skiet van rotse agter die Mankweng-hospitaal, maar dit het vandag veel nader en meer rukkerig gevoel. Ons het gedink dis dalk 'n donderstorm wat aankom," het 'n inwoner van Mankweng geskryf.
Verskeie ander mense het dit ook beskryf as die geluid van swaar donderweer.
"Die hele huis het geskud. Vensters. Dit het gevoel soos 'n gebou wat opgeblaas word. Twee honde het aangehardloop gekom, vreesbevange," het 'n inwoner van Polokwane geskryf.
Suid-Afrika se Raad vir Geowetenskappe het egter geen seismiese gebeurtenis in die Polokwane-omgewing op sy webblad aangedui nie.
Boere wat hulself verdedig, 'in spervuur'
wat ek voel en wat jy voel is dalk geen gevoel wat nog gevoel moet word
Ons moet maar by die woefe gaan leer.
Ons honde was baie onrustig en ek het met hulle gepraat en verseker dat ons dankbaar sal wees vir reën. Dis nou baie droog. Hulle het my aangekyk met 'is jy seker' uitdrukking.
Dis al daai vet mense wat daar bly se skuld. Hulle moet ophou rondloop. Dit skud die grond. Netnou is daar niks meer grond vir die EFF nie.